7. ΠΡΟΕΔΡΙΚΟΝ ΔΙΑΤΑΓΜΑ της 10/20 ΄Απρ. 1981 (ΦΕΚ Δ΄ 227) Περί καθορισμού των όρων και περιορισμών δομήσεως βιομηχανικών περιοχών της Χώρας κειμένων εκτός των ρυμοτομικών σχεδίων των πόλεων και εκτός των ορίων των νομίμως υφισταμένων προ του έτους 1923 οικισμών. ΄Εχοντες υπ΄ όψει: 1.Τας διατάξεις του Νόμ. 742/1977 «περί τροποποιήσεως και συμπληρώσεως του Νόμ. 4458/1965 περί βιομηχανικών περιοχών και ρυθμίσεως συναφών θεμάτων» (ΦΕΚ 319/Α΄/17.10.1977) και ειδικώτερον του άρθρ. 4, παρ. 2 και 3 αυτού. 2.Την υπό της Τραπέζης Βιομηχανικής Αναπτύξεως και υπό του Διοικητού αυτής θεωρηθείσαν μελέτην όρων δομήσεως βιομηχανικών περιοχών. 3.Τας διατάξεις του Νόμ. 947/1979 «περί οικιστικών περιοχών» (ΦΕΚ 169/Α΄) και ειδικώτερον του άρθρ. 62 (παρ. 1). 4.Τας διατάξεις του Νόμ. 1032/1980 «περί συστάσεως Υπουργείου Χωροταξίας, Οικισμού και Περιβάλλοντος» (ΦΕΚ 57/Α΄) και ειδικώτερον των άρθρ. 2, 3 και 7 αυτού. 5.Την υπ΄ αριθ. 275/1981 γνωμοδότησιν του Συμβουλίου της Επικρατείας, προτάσει των Υπουργών Βιομηχανίας και Ενεργείας και Χωροταξίας, Οικισμού και Περιβάλλοντος, αποφασίζομεν: ΄Aρθρ.1.-Εντός των ορίων εκάστης των κάτωθι (υπό της Ελληνικής Τραπέζης Βιομηχανικής Αναπτύξεως Α.Ε. (ΕΤΒΑ), βιομηχανικών περιοχών Θεσσαλονίκης, Βόλου, Ηρακλείου (Κρήτης), Πατρών, Κομοτηνής, Καβάλας, Λαρίσης, Πρεβέζης, Φλωρίνης, Ιωαννίνων, Κιλκίς, Ξάνθης, Σερρών, Δράμας, Αλεξανδρουπόλεως, Λαμίας, Καλαμάτας, Χανίων, Τριπόλεως, Ηγουμενίτσης, Αγρινίου, Μεσολογγίου, Εδέσσης, Άρτης, Κορινθίας, Αιγίου, Πύργου (Ηλείας) και Σπάρτης, των ιδρυθεισών συμφώνως προς τον Νόμ. 4458/1965 «περί βιομηχανικών περιοχών» (ΦΕΚ 33/Α), ως ετροποποιήθη διά του Νόμ. 742/1977 «περί τροποποιήσεως και συμπληρώσεως του Νόμ. 4458/1965 κλπ.» (ΦΕΚ 319/Α) επιτρέπεται η ανέγερσις μόνον βιομηχανικών και βιοτεχνικών κτιρίων, κτιρίων επεξεργασίας, αποθηκεύσεως και εμπορίας αγροτικών προϊόντων, κτιρίων εξυπηρετήσεως της βιομηχανικής περιοχής και παντός άλλου έργου αναγκαίου δια την λειτουργίαν αυτής. ΄Αρθρ.2.-Τα ελάχιστα όρια εμβαδού και διαστάσεων ως και οι λοιποί όροι και περιορισμοί δομήσεως των κτιρίων των ανεγερθησομένων εντός των ως άνω βιομηχανικών περιοχών καθορίζονται ως κάτωθι: 1.Δια βιοτεχνικά κτίρια αποθηκεύσεως, επεξεργασίας και εμπορίας αγροτικών προιόντων α)Θεωρούνται άρτια και οικοδομήσιμα τα οικόπεδα δια την ανέγερσιν βιοτεχνικών κτιρίων και κτιρίων αποθηκεύσεως, επεξεργασίας και εμπορίας αγροτικών προιόντων με οίας διαστάσεις και εμβαδόν διανέμονται υπό του αρμοδίου φορέως και πάντως εφ΄ όσον έχουν τουλάχιστον: Ελάχιστον πρόσωπον 20 μέτρα. Ελάχιστον βάθος 40 μέτρα. Ελάχιστον εμβαδόν 1000 τετρ. μέτρα. β)Ποσοστόν καλύψεως 60%. γ)Μέγιστον επιτρεπόμενον ύψος των κτιρίων 20 μέτρα. δ)Συντελεστής δομήσεως 2,4. 2.Δια βιομηχανικά κτίρια: α)Θεωρούνται άρτια και οικοδομήσιμα τα οικόπεδα, δια την ανέγερσιν βιομηχανικών κτιρίων με οίας διαστάσεις και εμβαδόν διανέμονται υπό του αρμοδίου φορέως και πάντως εφ΄ όσον έχουν τουλάχιστον: Ελάχιστον πρόσωπον 30 μέτρα. Ελάχιστον βάθος 50 μέτρα. Ελάχιστον εμβαδόν 2.000 τετρ. μέτρα. β)Ποσοστόν καλύψεως 60%. γ)Συντελεστής κατ΄ όγκον εκμεταλλεύσεως 12. 3.Διά κτίρια εξυπηρετήσεως: α) Θεωρούνται άρτια και οικοδομήσιμα τα οικόπεδα δια την ανέγερσιν κτιρίων εξυπηρετήσεως της βιομηχανικής περιοχής με οίας διαστάσεις και εμβαδόν διανέμονται υπό του αρμοδίου φορέως και πάντως εφ΄ όσον έχουν τουλάχιστον: Ελάχιστον πρόσωπον 30 μέτρα. Ελάχιστον βάθος 50 μέτρα. Ελάχιστον εμβαδόν 2.000 τετρ. μέτρα. β)Ποσοστόν καλύψεως 30%. γ)Συντελεστήν δομήσεως 0,8. 4.Τα ανεγερθησόμενα κτίρια δέον να απέχουν εκ των ορίων των οικοπέδων τουλάχιστον 0,6 δέκατα του ύψους των ή τμημάτων αυτών. Πάντως η απόστασις αύτη δεν δύναται να είναι μικροτέρα των 5 μέτρων. Δεν απαιτείται η τήρησις των ως άνω αποστάσεων προκειμένου περί κατασκευής ειδικών αναγκαίων λειτουργικών εγκαταστάσεων, ως γερανογεφυρών, καπνοδόχων κλπ. 5.Τα ως άνω κτίρια δύνανται να διατάσσωνται ελευθέρως εντός των οικοπέδων, τηρουμένων όμως των, δια της παρ. 4 του παρόντος άρθρου καθοριζομένων αποστάσεων εκ των ορίων των οικοπέδων. (Αντί για τη σελ.  76,49(α) Σελ.  76,49(β) Τεύχος 1403 Σελ. 19 Βιομηχανικές και Επιχειρηματικές Περιοχές 13.Β.ζ.7